TASCO แรงไม่หยุด ลุ้นกำไร Q3/58 ทำ New High
TASCO แรงไม่หยุด โดย ณ เวลา 11.25 น. ราคาอยู่ที่ 35.50 บ. บวก 1.50 บ. หรือ 4.41% สูงสุดที่ 35.50 บ. ต่ำสุดที่ 34.75 บ. มูลค่าซื้อขายที่ 435.64 ลบ. โดยราคาหุ้น TASCO ปรับตัวขึ้นมา 6 วันติดต่อกัน นับตั้งแต่วันที่ 2 ต.ค.58 ซึ่งราคาหุ้นอยู่ที่ 29 บ. ด้าน บล.เมย์แบงก์ กิมเอ็ง (ประเทศไทย) แนะ "ซื้อ" ให้เป้า 38 บ. หลังมองกำไร Q3 ทำ New High 
9 ต.ค. 2558

ผู้สื่อข่าวรายงานว่า ราคาหุ้นบริษัท ทิปโก้แอสฟัลท์ จำกัด (มหาชน) หรือ TASCO ณ เวลา 11.25น. ราคาอยู่ที่ 35.50 บาท บวก 1.50 บาท หรือ 4.41% สูงสุดที่ 35.50 บาท ต่ำสุดที่ 34.75 บาท มูลค่าซื้อขายที่ 435.64 ล้านบาท ขณะที่ดัชนีตลาดหุ้นไทยโดยรวมบวก 1.42%
โดยราคาหุ้น TASCO ปรับตัวขึ้นมา 6 วันต่อเนื่อง นับตั้งแต่วันที่ 2 ต.ค.58 ซึ่งราคาหุ้นอยู่ที่ 29 บาท

 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะ “ซื้อ” TASCO โดยคาดว่ากำไรไตรมาส 3/58 จะเซอร์ไพรส์ทำ New High ต่อ 1,350 ล้านบาท (+3%จากไตรมาสก่อน, +218% จากปีก่อน) แรงหนุนคำสั่งซื้อเพิ่มของออสเตรเลีย และ อินโดนีเซีย และดีต่อเนื่องถึงไตรมาส 4 รวมถึงจะได้แรงหนุนจากงบกระตุ้นเศรษฐกิจ 4 หมื่นล้านบาท ทำให้ปรับประมาณการเพิ่มขึ้นอีก
พร้อมประเมินกำไรปีนี้ 5,056 ล้านบาท (+321% จากปีก่อน)  เตรียมเปิดแผน Mission ปี 63 ก้าวสู่ Global Company  ปัจจัยแวดล้อมต่างๆจะยังหนุนให้ TASCO มีกำไรที่โดดเด่นอีก 2-3 ปี  เตรียมขยายกำลังการผลิตจาก 1.2 ล้านตัน เป็น 2 ล้านตัน เพิ่มกองเรือ  รองรรับการเติบโตในอนาคต  โดยเพิ่มเป้าหมายเป็น 38 บาท จากเดิม 30 บาท